Na temelju članka 19. i 28. Statuta Općine Kršan (''Službeno glasilo Općine Kršan'' br. 06/09, 05/13) te čl. 36. do 38. i čl. 85. Poslovnika Općinskog vijeća Općine Kršan (''Službeno glasilo Općine Kršan'' br. 07/09, 07/13, 13/13, 5/15), a u svezi sa čl. 33. Zakona o izmjenama i dopunama Zakona o lokalnoj i područnoj (regionalnoj) samoupravi (Narodne Novine br. 123/17), Općinsko vijeće Općine Kršan na sjednici održanoj dana \_\_\_\_\_\_\_\_\_\_ 2018. godine donosi

**IZMJENE I DOPUNE POSLOVNIKA**

**OPĆINSKOG VIJEĆA OPĆINE KRŠAN**

(Nacrt prijedloga)

**Članak 1.**

U Poslovniku Općinskog vijeća Općine Kršan (''Službene glasilo Općine Kršan'' br. 07/09, 07/13, 13/13, 5/15 – u daljnjem tekstu: Poslovnik), u članku 11. stavku 1. t.7. na kraju rečenice iza riječi „Zakona“ dodaju se riječi: „razrješenjem Općinskog vijeća u skladu s Zakonom“.

**Članak 2.**

U članku 14. iza stavka 5. dodaje se novi stavak 6. koji glasi:

„Član Općinskog vijeća ima pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.“

**Članak 3.**

U članku 42. stavku 2. Broj „7“ zamjenjuje se brojem „6“.

**Članak 4.**

U članku 67. stavku 2.alinea 5 riječ: “- Godišnji obračun Proračuna“ zamjenjuje se riječima: „- godišnji izvještaj o izvršenju proračuna“

**Članak 5.**

U članku 77. stavku 1. riječ: „srpanj“ zamjenjuje se riječima: „mjesecu rujnu, odnosno s polugodišnjim izvješćem proračuna“, a riječ „siječnju“ zamjenjuje se riječima: „mjesecu ožujku iduće godine odnosno s godišnjim izvješćem proračuna“.

**Članak 6.**

Ove Izmjene i dopune Poslovnika Općinskog vijeća Općine Kršan stupaju na snagu 8 (osmog) dana od dana objave u "Službenom glasilu Općine Kršan''.

**OPĆINSKO VIJEĆE OPĆINE KRŠAN**

KLASA:

URBROJ:

Kršan,

Predsjednik

Općinskog vijeća

Zdravko Vidak